მართლმადიდებელ მშობელთა კავშირის მიმართვა ე.წ. „იეღოველების“ მსოფლიო კონგრესთან დაკავშირებით

 მართლმადიდებელ მშობელთა კავშირი უკიდურეს შეშფოთებს გამოთქვამს რასელისტების (ე.წ. „იეღოველების“) მიერ ა.წ. 7 აპრილს საქართველოში მსოფლიო კონგრესის ჩატარებასთან დაკავშირებით. ვაცხადებთ, რომ ის, ვინც ჩვენი სიქადულის, - მართლმადიდებლობისა და ეროვნულობის დამცრობას, დასუსტებას ესწრაფვის, ის საქართველოს მტერია. შესაბამისად, ის ვინც ცდილობს სექტებისა და სექტანტობის გაძლიერებას საქარველოში, საქართველოს მტერია, განსაკუთრებით კი - ისეთი დესტრუქციული სექტისა, როგორიც რასელისტები არიან, თავს იეღოველებს რომ უწოდებენ. ეს სექტა, რომელიც ეწევა აგრესიულ, მოძალადურ, უკანონო პროზელიტურ საქმიანობას საქართელოში და მთელ მსოფლიოში, თავისი დესტრუქციული ხასიათის გამო, აკრძალულია მთელ რიგ ქვეყნებში, მათ შორის საფრანგეთში. ამის გამო, საფრანგეთს არადემოკრატიულობასა და უფლებათა დარღვევაში არავინ სდებს ბრალს, რადგან ამ აკრძალვას დასავლეთის ერთ-ერთი წამყვანი ქვეყანა ქვეყნისა და საზოგადოების უსაფრთხოების მოტივით ასაბუთებს. საქართველო კი იმავე დასავლეთის ქვეყნებმა აქციეს ისეთი სექტანტების, მწვალებლებისა და ურჯულოების სათარეშო ქვეყნად, რომლებიც თავიანთ ბოროტმადიდებლობას თავს ახვევენ ქართველ ხალხს, ათასგვარი ხრიკებითა და თაღლითური ილეთებით იბირებენ მართლმადიდბლებს და სულის წარსაწყმედელში ერეკებიან.

 ამ რამდენიმე წლის წინ ე.წ. „იეღოველთა“ საკრებულომ საქართველოში ქართულ ენაზე გაავრცელა ბუკლეტი, რომელშიც ასეთი შინაარსი იყო გატარებული, რომ მართლმადიდებელი ეკლესია არ ასწავლის ხალხს ჭეშმარიტებას, ამიტომ „იეღოველთა“ ეს საკრებულო მოუწოდებდა მოსახლეობას, რომ მათთან მისულიყვნენ და ისინი ასწავლიდნენ მათ ჭეშმარიტ სარწმუნოებას. აი, ასე განუკითხავად ილანძღება ჩვენი სარწმუნოება დედა-ეკლესია, ჩვენი სარწმუნოება, ილახება მართლმადიდებელთა უფლებები. და თუ გაბედე და ხმა აღიმაღლე ამ ბოროტების წინააღმდეგ, უმალ ექსტრემისტისა და მოძალადის იარლიყს მოგაწებებენ. აი, როგორ დემოკრატიას გვთავაზობს ჩვენ დასავლეთი.

 ვაცხადებთ: ჩვენ არ გვინდა ისეთი ევროპა, რომელიც საქართველოს მოსახლეობას თავზე დაასვამს სექტანტებსა და ჰომოსექსუალისტებს. ჩვენ არ გვინდა ისეთი ევროპა, რომელიც ჩვენგან მოითხოვს ეთნიკურად არაქართველი და სარწმუნოებით არამართლმადიდებელი ხალხის ჩამოსახლებას, მაშინ როდესაც ჩვენ ჩვენი გვარ-ტომისა და ჩვენივე სარწმუნოების ნახევარ მილიონამდე ლტოლვილი გვყავს უსახლკაროდ და უსახსროდ დარჩენილი, - საქრთველოს ძირძველი რეგიონებიდან იძულებით დევნილი ჩვენი თანამემამულენი. ჩვენ არ გვინდა ისეთი ევროპა, რომელიც ჩვენგან მოითხოვს სომხური ენისათვის რეგიონალური ენის სტატუსის მინიჭებას, რაც გამოიწვევს სეპარატისტული მოძრაობისა და სულის გაძლიერებას სასაზღვრო რეგიონში და საფრთხეს შეუქმნის საქრთველოს ტერიტორიულ მთლიანობას. ჩვენ არ გვინდა ისეთი ევროპა, რომელიც ხელს უწყობს ჩვენი ერის გენოციდს, - აბორტების ლიბერალიზაციას, კონტრაცეფციისა და სტერილიზაციის საყოველთაოდ გავრცელებას, პროსტიტუციისა და ნარკოტიკების ლეგალიზაციას, მოითხოვს ერთსქესიანი ქორწინებების დაკანონებას. ჩვენ არ გვინდა ისეთი ევროპა, რომელიც იღწვის სქართველოსთვის ქართველებისა და მართლმადიდებლების გარეშე.

 **თანამემამულენო**, ხმა აღვიმაღლოთ იმ ბოროტებისა და იმ საფრთხეების წინააღმდეგ, რომელსაც საქართველოს უმზადებენ მისი არაკეთილმოსურნენი. დავგმოთ მოძალადე სექტანტების, ე.წ. „იეღოველების“ მსოფლიო კონგრესი და მოვთხოვოთ ხელისუფლებას, არ შეუწყოს ხელი საქართველოს სულიერი და ფიზიკური რღვევის გამომწვევი ღონისძიებებისა და პროცესების ჩატარებასა და განვითარებას.

 ღმერთი იყოს ჩვენი შემწე!

**მართლმადიდებელ მშობელთა კავშირი**